Janluiji Buffon mavsum so‘ngida “Yuventus”ni tark etishini ma’lum qildi

“Yuventus” darvozaboni Janluiji Buffon 2020/21-yilgi mavsum oxirida Turin klubini tark etishini ma’lum qildi.

Har bir boshlangan narsaning oxiri bor. “Yuve”dagi faoliyatimning ikkinchi qismi yakunlandi. Qaror qabul qilindi. Bu bir necha oy davomida muhokama qilingandi. Ammo oson bo‘lmadi. Chunki bu joy bilan aloqani uzish oson emas. Bu yer mening tarixim, quvonchim, ko‘z yoshlarim va uyimdir. Ammo vaqti keldi. Sizga o‘z minnatdorchiligimni bildirishga so‘zlar ojizlik qiladi.
Men borimni berdim va bundan ham ko‘proq narsani oldim. Vaqt keladi va bu haqda kitoblar yoziladi. Va biz yashashda davom etamiz. Har doim va oxirigacha.
Janluiji Buffon, “Yuventus” darvozaboni
Avvalroq 43 yoshli darvozabon mahalliy nashrlardan biriga bergan intervyusida mavsum so‘ngida jamoani tark etishi haqida gapirgandi.
Ma’lumot uchun, Buffon 2001-yildan 2018-yilgacha “Yuventus” sharafini himoya qilgan. Shundan so‘ng u bir mavsum davomida “PSJ” safida to‘p surdi va 2019-yilning yozida yana Turin klubiga qaytdi.
Buffon joriy mavsumda A Seriyada 7 ta o‘yin o‘tkazib, shulardan 3 tasida o‘z darvozasi daxlsizligini saqlab qoldi.